Diari Oficial de la Generalitat Valenciana


Sumari del DOGV 9702, del 11-10-2023 (2023/9824)

RESOLUCIÓ de 25 de septiembre de 2023, del director general de LABORA Servei Valencià d'Ocupació i Formació, per la qual s'accepta la renúncia d'una beca per a la realització de pràctiques professionals en LABORA Servei Valencià d'Ocupació i Formació.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9702

Data del DOGV
:   11-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9824


Data del document
:   25-09-2023

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Labora, Servici Valencià d'Ocupació i Formació
    * ajuda pública

RESOLUCIÓ de 25 de septiembre de 2023, del director general de LABORA Servei Valencià d'Ocupació i Formació, per la qual s'accepta la renúncia d'una beca per a la realització de pràctiques professionals en LABORA Servei Valencià d'Ocupació i Formació. [2023/9824]  
Mitjançant la Resolució de 21 de març de 2022, del director general de LABORA Servei Valencià d'Ocupació i Formació (DOGV 9306, 25.03.2022), es van convocar cinc beques per a la realització de pràctiques professionals en LABORA Servei Valencià d'Ocupació i Formació, havent-se adjudicat mitjançant Resolució d'11 de juliol de 2022 del director general de LABORA, per al període comprés entre l'1 de setembre de 2022 i el 31 d'agost de 2023, sense perjudici de la possible pròrroga.  
Per la Resolució de data 23 de novembre de 2022, del director general de LABORA Servei Valencià d'Ocupació i Formació (DOGV 30.11.2022, núm. 9481), es va acceptar la renúncia d'un dels adjudicataris de la modalitat comunicació i es va adjudicar aquesta beca a Mireia Sáez-Benito Peiró, DNI \*\*\*1842\*\*, pel període comprés entre el 01.12.2022 i el 31.08.2023 sense perjudici de la possibilitat de pròrroga per un any natural.  
Per la Resolució de 13 de juliol de 2023, del director general de LABORA Servei Valencià d'Ocupació i Formació es prorrogaren les cinc beques per a la realització de pràctiques professionals fins al 31 d'agost de 2024.  
Mitjançant un escrit de data 7 de setembre de 2023, l'adjudicatària Mireia Sáez-Benito Peiró, amb DNI \*\*\*1842\*\* presenta la renúncia a la beca de comunicació adjudicada, amb efectes de l'11 de setembre de 2023, i atés que en la llista de reserva que es va constituir a aquest efecte d'acord amb el qual es disposa en el punt segon apartat 3 de la Resolució de 21 de març de 2022 esmentada no queden aspirants als quals fer la crida, no és procedent una nova adjudicació de la beca pel temps restant.  
En conseqüència, conformement amb el que s'estableix en el punt quart de la Resolució d'11 de juliol de 2022 esmentada, resolc:  
  
Únic  
Acceptar la renúncia de Mireia Sáez-Benito Peiró, amb DNI \*\*\*1842\*\*, a la beca de la qual va ser adjudicatària per a la realització de pràctiques professionals en LABORA Servei Valencià d'Ocupació i Formació, modalitat comunicació, amb efectes d'11 de setembre de 2023.  
La publicació de la present resolució produirà els efectes de la notificació, conforme amb el que es disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució, que posa fi a la via administrativa, podrà interposar-se un recurs contenciós administratiu en el termini de dos mesos, a comptar de l'endemà de la publicació, davant el corresponent jutjat contenciós administratiu de la província de València, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant aquest mateix òrgan, en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que els interessats puguen presentar qualsevol altre recurs que estimen pertinent.  
  
València 25 de setembre de 2023.- El director general de LABORA Servei Valencià d'Ocupació i Formació: Antonio Galvañ Díez.